b'\n_START_ARTICLE_\nKake\n_START_PARAGRAPH_\nKake, pleme Indijanaca porodice Koluschan (Tlingit) nastanjeno na otoku Kupreanof, sa istoimenim selom, Aljaska. Ovo ratoborno pleme kontroliralo je trgova\xc4\x8dke rute oko otoka Kuiu u Kupreanof, \xc5\xa1tite\xc4\x87i teritorij od drugih susjednih plemena. Ovakva politika uvalila ih je i u \xc4\x8darke europskim istra\xc5\xbeiva\xc4\x8dima i trgovcima._NEWLINE_Godine 1869. jedan stra\xc5\xbear ubio je nekog Kake Indijanca. Po njihovom tradicionalnom obi\xc4\x8daju, za osvetu, ubili su dvojicu rudara. Ameri\xc4\x8dka mornarica uzvra\xc4\x87a represivnim mjerama i \xc5\xa1alje ratni brod USS Saginaw, koji je 1868/9 na specijalnim du\xc5\xbenostima na jugoistoku Aljaske. USS Saginaw bombandirao je indijanska sela, i uni\xc5\xa1tio im ku\xc4\x87e, kanue i zalihe hrane. Kake su pre\xc5\xbeivjeli ovaj napad, ali su se raspr\xc5\xa1ili pod za\xc5\xa1titu drugih tlingitskih plemena. Kroz nekih 20 godina Kake su se regrupirali i osnovali novo naselje, Kake. Godine 1891. dobivaju \xc5\xa1kolu i trgovinu._NEWLINE_Dana\xc5\xa1nji gradi\xc4\x87 Kake napredni je indijansko naselje sa kojih 700 stanovnika.\n_START_SECTION_\nSocijalne skupine\n_START_PARAGRAPH_\nHodge u svojem \xc4\x8dlanku o kake plemenu navodi sljede\xc4\x87e skupine: Kahlchanedi (izumrla), Katchadi, Nesadi, Sakutenedi, Shunkukedi, Tsaguedi, Tanedi i Was-hinedi'